นายทุนแห่ซื้อบล.
หุ้นบูมซื้อขาย56หมื่นล้านเอื้อลงทุนลือสะพัดมนุษย์ทองคำซื้อบล.สินเอเซีย
20 พ.ค. 2556

หุ้นบูมซื้อขาย56หมื่นล้านเอื้อลงทุนลือสะพัดมนุษย์ทองคำซื้อบล.สินเอเซีย
ตลาดหุ้นบูม “นายทุนนักการเมือง” แห่ซื้อ บล.ลือสะพัด ผู้บริหารมืออาชีพโบรกเกอร์” บล.สินเอเซีย
ภาวะตลาดหุ้นกระทิงดัชนีทะยานเหนือ 1,600 จุด ด้วยมูลค่าซื้อขายเฉลี่ยวันละ 5–6หมื่นล้านบาท ทำให้ธุรกิจหลักทรัพย์โดยเฉพาะบริษัทหลักทรัพย์ที่เป็นสมาชิกของตลาดหลักทรัพย์ (โบรกเกอร์) ที่มีใบอนุญาตค้าหลักทรัพย์ แต่ไม่ได้ทำธุรกิจมานาน เป็นที่สนใจของกลุ่มทุนนักการเมือง นักธุรกิจ เข้าซื้อกิจการ 
ล่าสุด มีกระแสข่าวสะพัดทั่ววงการโบรกเกอร์ ว่า บล.สินเอเซีย ถูกกลุ่มนักลงทุนและผู้บริหารโบรกเกอร์ค่ายใหญ่แห่งหนึ่งย่านสินธรเจรจาเข้าซื้อหุ้นเพื่อลงทุนแล้ว มูลค่าซื้อขาย 500-600 ล้านบาท คาดว่าจะกลับมาพัฒนา บล.สินเอเซีย ให้เติบโตภายในปลายปีนี้ 
กระแสข่าวระบุว่า เป็นทีมงานนายประสิทธิ์ ศรีสุวรรณ ผู้บริหาร บล.คันทรี่ กรุ๊ป 
(CGS) ซึ่งได้หารือกับผู้ถือหุ้นใหญ่ CGS แล้วไม่มีปัญหา สอบถามไปยังนายประสิทธิ์ ประธานเจ้าหน้าที่บริหาร บริษัทหลักทรัพย์ คันทรี่ กรุ๊ป (CGS) ยังเป็นผู้บริหารงาน CGS พร้อมกับผู้บริหารคนอื่นๆ มีบ้างที่มีคนติดต่อให้ไปซื้อหุ้น ถือหุ้น แต่ขณะนี้ยังไม่ได้คิดอะไร
เมื่อเร็วๆ นี้ใบอนุญาตค้าหลักทรัพย์ของ บล.ยูไนเต็ด (US) ถูกนายประพล มิลินทจินดา และกลุ่มทุนการเมืองซื้อไปจาก บล.ยูโอบี เคย์เฮียน (UOBKH) มูลค่าซื้อขายกว่า 900 ล้านบาท โดยมี นายกอบเกียรติ บุญธีรวร อดีตผู้บริหาร บล.ซิกโก้ สมาชิกตลาดหลักทรัพย์ (โบรกเกอร์) เบอร์ 5 มารับตำแหน่งประธานกรรมการบริหาร (CEO) บล.ยูไนเต็ด ซึ่งจะกลับมาเปิดดำเนินการภายใน 2 เดือนข้างหน้านี้ โดยยื่นเป็นสมาชิกตลาดหลักทรัพย์ (โบรกเกอร์) ใหม่ 
อย่างไรก็ตาม พอร์ตหลักทรัพย์ ของ บล.ซิกโก้ ได้ถูก บล.ซีไอเอ็มบี (ไทย) ซื้อไปก่อนหน้านี้ แต่ยังเหลือใบอนุญาตค้าหลักทรัพย์อยู่ ขณะนี้มีกระแสข่าวว่า นายพิชิต อัคราทิตย์ อดีตกรรมการผู้จัดการ บริษัทหลักทรัพย์กองทุนรวมเอ็มเอฟซี (MFC) มารับตำแหน่ง CEO แล้ว
แหล่งข่าวเปิดเผยว่า สาเหตุที่ธุรกิจหลักทรัพย์กลับมาได้รับความสนใจจากกลุ่มนายทุน เป็นผลจากภาวะตลาดหุ้นโดยรวมคึกคัก มูลค่าซื้อขายเฉลี่ยต่อวันปรับตัวขึ้นจาก 23 หมื่นล้านบาท มาอยู่ที่ 56 หมื่นล้านบาท ซึ่งกลุ่มนักลงทุน ทุนการเมือง มีการซื้อขายครั้งละมากๆ การซื้อ บล.มาบริหารเอง ดีกว่าการซื้อขายผ่านที่อื่น
นายชัยภัทร ศรีวิสารวาจา ประธานกรรมการบริหารและกรรมการผู้อำนวยการ บล.ซีมิโก้ กล่าวว่า บริษัทจะเพิ่มทุนเสนอขายหุ้นให้นักลงทุนเฉพาะเจาะจง (PP) จำนวน 350 ล้านหุ้น ราคาขั้นต่ำ 2 บาท เพื่อนำเงินไปลงทุนทั้งในประเทศและในแถบอินโดจีน เป็นการสร้างฐานการเงินแข็งแรง 
นอกจากนี้ ยังเพิ่มทุนให้ผู้ถือหุ้นเดิม (RO) จำนวน 551 ล้านหุ้น อัตราส่วน 2 หุ้นเดิมต่อ 1 หุ้นใหม่ ราคาหุ้นละ 1.90 บาท